**סיכום**

**מדינות מפותחות**: מדינות עשירות בעלות רמת חיים גבוהה. מדינות אלה מכונות גם ה"מערב". הן נמצאות במערב אירופה (גרמניה, צרפת, בריטניה, הולנד, בלגיה, שבדיה וכו'), בצפון אמריקה (ארה"ב וקנדה), קצת באסיה (יפן, דרום-קוריאה, טאיוואן, סינגפור וישראל) וגם אוסטרליה וניו-זילנד.

מאפיינים: תמ"ג לנפש, השכלה גבוהה, תחבורה מודרנית (כולל רמת מינוע גבוהה), רוב הייצוא מבוסס על מידע טכנולוגי, הרוב עובדים בענף השירותים ואין כמעט חקלאים, היי-טק מפותח, תוחלת חיים גבוהה, ילודה נמוכה, צריכת אנרגיה גבוהה. בד"כ אלה מדינות דמוקרטיות בעלות כלכלה ליברלית.

**מדינות מתפתחות**: מדינות שיש בהן התקדמות, אך הן עדיין ברמת פיתוח נמוכה, לפחות יחסית למדינות מפותחות כמו סין והודו.

**מדינות בתת-פיתוח**: מדינות שיש בהן התקדמות מסוימת אך הן עדיין המדינות העניות יותר.

רוב המדינות האלה נמצאות בעיקר באפריקה.

מאפיינים של מדינות לא מפותחות: **תמ"ג לנפש נמוך,** אנאלפבתיות (בורות, אי ידיעת קרוא וכתוב), **תחבורה** לא מודרנית, רוב ה**ייצוא** מבוסס על **משאבי טבע**, הרבה חקלאים ועדיין רבים גרים בכפרים מוזנחים ולא בעיר, **תוחלת חיים יחסית נמוכה**, **ילודה גבוהה**, **מאזן הגירה שלילי** (יותר אנשים עוזבים את המדינה מאשר באים אליה), הבדל עצום בין עשירים לעניים, **רמת מינוע נמוכה**, **צריכת אנרגיה נמוכה**. בד"כ אלה מדינות **דיקטטוריות**

**נסיכויות הנפט במפרץ הפרסי:** מדובר על **ערב-הסעודית**, **איחוד האמירויות הערביות**, **קטאר**, **בחריין** ו**כווית**. מצד אחד, רמת החיים בהן מאד גבוהה והתשתיות מודרניות (כמו תחבורה). מצד שני, העושר שלהן **לא נובע מהשכלה** אלא רק מהנפט. לכן לא מקובל להגדיר אותן כמדינות מפותחות.